ЦӀуру Хкем

ЦӀуру Хкем, Вини Хкем () — Дагъустан республикадин Ахцегь районда авай гадарнавай хуьр. == География == Хуьр Ахцегь райондин кефер пата, райондин администрациядин юкь тир Ахцегь хуьрелай 5 км яргъал, Самур цӀиргъинин кьиблепатан хушарал ала. == Тарих == XVI виш йисалай 1839 йисал кьван хуьр Ахцегьпарадин азад жемиятдин «Ахцегьпара — 1» хуьрерин жемиятдик квай. 1839 йисуз Хкем вири Самур округдихъ галаз Урусат империядин гъилик акатнай. Урусат империядик квай чӀавуз, хуьр Дагъустан вилаятдин Самур округдин Ахцегьпарадин наибвалдиз талукь тир. Хъуьлер хуьруьхъ галаз Хкемрин хуьруьн-жемиятдик квай. 1929 йисуз хуьр цӀийз арадал гъанвай Ахцегь райондик кутунай. 1965 йисан къати чилин зурзунрилай кьулухъ хуьруьн агьалияр сувалай тахминан 2 км агъадиз куьч хьана ана ЦӀийи Хкемар кутунай. == Агьалияр == 1886 йисан Урусатдин Империядин агьалияр сиягьриз къачунин нетижайриз килигна, хуьре 472 касди уьумуьр ийизвай Население Ахтыпаринского наибства по сёлам в 1886 году. Вири лезгияр, суни- мусурманар тир. Алай чӀавуз хуьре касни амач, дараматар харапӀайриз элкъвена. == Баянар == == ЭлячӀунар == Категория:Ахцегь райондин хуьрер Категория:Ахцегь райондин тунвай хуьрер Категория:Гадарнавай лезги хуьрер Категория:Дагъустандин гадарнавай хуьрер